钦定古今图书集成/明伦汇编/氏族典/第057卷 > 徐怀玉
## 钦定古今图书集成/明伦汇编/氏族典/第057卷 > 徐怀玉

按《五代史徐怀玉传》，“怀玉，亳州焦夷人也。少事梁太
祖，与太祖俱起微贱，从太祖镇宣武，为永城镇将，迁
左长剑都虞候。本名琮，太祖赐名怀玉，迁沂州刺史、
齐州防御使。天复四年，以州兵西迎昭宗都洛阳，迁
华州观察留后，以兵屯雍州。复迁右羽林统军，屯于
泽州。太祖时，历曹、晋二州刺史，拜保大军节度使。太”
祖崩，友珪自立。朱友谦附于晋，以袭鄜州，执怀玉杀
之。